גרג מקיו

גרג מקיו (באנגלית: Greg McHugh; נולד ב-5 בינואר 1980) הוא שחקן ותסריטאי סקוטי. מקיו הוא היוצר, הכותב וכוכב הסדרה הקומית "Gary: Tank Commander" של ערוץ BBC1. הוא שיחק בתפקיד הווארד בסדרה הקומית "בשר טרי" של ערוץ 4.

ביוגרפיה
גרג מקיו נולד במורנינגסייד שבעיר אדינבורו שבסקוטלנד. אביו היה עובד מדינה ואימו הייתה מורה. הוא הצעיר במשפחה בת שלושה בנים.

מקיו למד בבית ספר היסודי סנט פיטר, ואחר כך בבית ספר התיכון St Thomas of Aquin. הוא למד מינהל עסקים באוניברסיטת סטירלינג, ולמד משחק באקדמיה הסקוטית המלכותית למוזיקה ודרמה בגלאזגו.

מקיו הופיע בתפקיד קטן בפרק "Faimly" בסדרה הקומית "Still Game" בדמות חבר המבקר חולה השוכב לצדו של וינטון אינגרם.
בסרט הטלוויזיה "Not Safe for Work" שיחק מקיו בתפקיד ג'וש אלווי.

ב-2010 הופיע מקיו בפרק "Don the Musical" בסיטקום "How Not to Live Your Life". הוא שיחק בתפקיד רנדי, שחקן בתיאטרון חובבים המגלם את דמותו של צ'ארלי באביט בגרסת המחזמר של "איש הגשם". עוד ב-2010 השתתף בשני פרקים של הסדרה "Rab C. Nesbitt" בתפקיד ליאם.

ב-2011 הופיע מקיו בתוכנית ההתרמה "Red Nose Day" בה דיווח על גיוס הכספים בסקוטלנד שנערך עבור הקומיק ריליף.

על כתיבת התסריט לסדרה " Gary: Tank Commander" היה מקיו מועמד לפרס באפט"א הסקוטי.
בין 2011 ל-2016 כיכב מקיו בתפקיד הווארד בסדרה הקומית של ערוץ 4 "בשר טרי".
ב-2013 הופיע מקיו במיני-סדרה "Dates" של ערוץ 4.
עוד ב-2013 שיחק בפרק ספיישל חג המולד של הסדרה " Bad Education" בתפקיד הומלס בשם בונהד.

ב-2014 הופיע מקיו בתפקיד מלקולם בסרט "Marvellous" של ה-BBC.
מ-6 בדצמבר 2014 עד 11 בינואר 2015 שיחק מקיו בתפקיד סמי בהפקה מוזיקלית (pantomime) של "פיטר פן" בתיאטרון קינג'ס בגלאזגו.

ב-2016 וב-2017 גילם מקיו את אדי סקוט בסדרת הדרמה "סוג א'" של ערוץ BBC One.

מה-20 עד 22 באוקטובר 2016 שיחק שוב בתפקיד גארי בהפקה בימתית של הסיטקום "Gary: Tank Commander" באולם ההידרו בגלאזגו.

חיים אישיים
מקיו חי בהוב שבמזרח סאסקס עם אשתו קייטי. לבני הזוג יש שני ילדים.

פילמוגרפיה
 שנה שם שם באנגלית תפקיד הערות 2002 Still Game מבקר בבית החולים בפרק "Faimly" 2006 Tank Commander גארי סרט טלוויזיה 2007 Comedy Lab תפקידים שונים בפרק "Blowout" 2008 Gary's War גארי מקלינטוש סרט טלוויזיה 2009 Not Safe for Work ג'וש אלווי סרט טלוויזיה 2009–2012 Gary: Tank Commander גארי מקלינטוש כתיבה, משחק 2010 Rab C. Nesbitt ליאם How Not to Live Your Life רנדי בפרק "Don the Musical" 2011–2016 בשר טרי Fresh Meat הווארד 2012 Phone Home אסטרונאוט סרט קצר 2013 Bob Servant Independent אנדרס מיני-סדרה Bad Education בונהד בספיישל חג המולד Dates קאלוםפרק אחד 2014 נפלא Marvellous מלקולם The Feeling Nuts Comedy Night הווארד 2016–2020 סוג א' The A Word אדי סקוטתפקיד ראשי (3 עונות); 16 פרקים2018–2022ליל המכשפות A Discovery of Witches האמיש אוסבורןסדרת טלוויזיה; 8 פרקים 2019 בגידה Traitors דייוויד הנסי סדרת טלוויזיה 2021–2023 רגשות אשמה Guilt טדי תפקיד ראשי (עונות 3-2); 8 פרקים2022האדם נגד הדבורה Man vs. Beeהגנןסדרת טלוויזיה; 2 פרקים

תפקידים בתיאטרון
 שנה שם שם באנגלית תפקיד הערות 2014/15 פיטר פן Peter Pan סמי תיאטרון קינג'ס, גלאזגו 2016/17 Gary: Tank Commander גארי מקלינטוש SSE Hydro, גלאזגו 2017/18 ג'ק ואפון הפלא Jack and the Beanstalk גארי מקלינטוש SSE Hydro, גלאזגו

קישורים חיצוניים

הערות שוליים

קטגוריה:תסריטאי טלוויזיה בריטים
קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:בוגרי הקונסרבטוריון המלכותי של סקוטלנד
קטגוריה:בריטים שנולדו ב-1980